Tamedyazt tamensayt ttawin-tt-id s timawit, ur tesɛi ara bab, d ayla n tmetti ur tesɛi ara isem. Teqqnen ɣer wansayen d tegnatin n usnulfu i deg ttidiren yimdanen. Tawsit-agi tesɛa assaɣ usrid acku tettili-d seg yimi ɣer umeẓẓuɣ ttawin-tt-id yirgazen d tulawin am uzuzen , aserqes , aḥiḥa , tibuɣarin , aquli , adekkar… , ulama anaf tiwsatin id –ttawint tulawin i yeggten di tallit-agi tamensayt d acu kan timetti ur as-teki ara azal tezga tettwaḥqer ɣef wayen fkan azal i yirgazen . Am wakken id-yura MEKSEM.Z akked SALHI M.A : «timetti tḍerref tamedyazt n tmeṭṭut, ur as-tefki ula d isem i tin ixeddmen neɣ tin id -yettawin isefra . Mačči am tmedyazt n yirgazen yella ufṣiḥ yella umeddaḥ, yella ufeṛṛaḥ, yella uḍebbal. Ayen yeṭtef umezruy aseklan deg tmedyazt timawit tamensayt, tuget tameqqrant deg-s d irgazen Yusef U Qasi, Lɛerbi At